27/12/2022 | Administración LocalMunicipal
Ribeira
Aprobación definitiva da modificación da ordenanza fiscal do imposto de bens inmobles para o ano 2023

O pleno do concello en data 27 de outubro aprobou inicialmente a modificación da ordenanza fiscal do Imposto de Bens Inmobles (IBI), sendo exposto ao público o expediente por trinta días contados a partir do día seguinte da publicación de anuncio no Boletín Oficial da Provincia publicado en data 3 de novembro, de conformidade co previsto no artigo 17 do TR 2/2004 da lei reguladora das facendas locais. Transcorrido o devandito prazo sen presentación de reclamacións, e de conformidade co disposto no devandito artigo 17, enténdese aprobada definitivamente a modificación e procédese a súa publicación íntegra: 5. De conformidade co disposto no artigo 74.5 do TR 2/2004 da lei reguladora das facendas locais, terán dereito a unha bonificación do 50% na cota íntegra do imposto, durante os catro períodos impositivos consecutivos seguintes ao do seu outorgamento, os bens inmobles clasificados catastralmente coma de uso residencial, nos que se instalaran sistemas para o aproveitamento térmico e eléctrico da enerxía proveniente do sol para autoconsumo.5. A. Cumprirá, en todo caso, que os sistemas de aproveitamento térmico instalados dispoñan dunha superficie mínima de captación solar útil de 4 m 2 por cada 100 m 2 de superficie construída e que os sistemas de aproveitamento eléctrico fotovoltaico dispoñan dunha potencia instalada mínima de 2,5 Kw por cada 100 m 2 de superficie construída.5. B. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación pola administración competente.5. C. Así mesmo, deberá acreditarse que se solicitaron e están concedidas as oportunas licenzas municipais ou no seu caso comunicacións previas para a execución das instalacións.5. D. Non se outorgará a bonificación cando a instalación dun sistema de aproveitamento da enerxía solar sexa obrigatoria segundo o artigo 1 Sección HE 4 e artigo 1 da Sección HE5 do Código Técnico da Edificación, ou normativa que a poida substituír, formando parte de obras de nova construción ou rehabilitación integral de edificacións, aínda que superen os mínimos previstos na devandita normativa.5. E. Esta bonificación terá carácter rogado e producirá efectos, se é o caso, dende o período impositivo seguinte a aquel no que se solicite, sempre que, previamente, reúna as condicións e se acredite o cumprimento dos requisitos esixidos para o seu outorgamento, tendo en conta en todo caso que a data de solicitude da bonificación non poderá ser superior en dous anos á data de concesión da licencia de primeira ocupación ou presentación da comunicación previa da obra de instalación.5. F. Documentación: O outorgamento da bonificación estará condicionado a que o cumprimento dos anteriores requisitos quede acreditado mediante a presentación da seguinte documentación coa solicitude: 1) Copia da resolución de concesión da licenza de primeira ocupación ou resgardo acreditativo da presentación da comunicación previa ou declaración responsable da obra e instalación dos sistemas de produción de enerxía renovable, segundo se precise para cada caso.2) O xustificante de pagamento da taxa polo outorgamento de licencias urbanísticas e do imposto sobre construcións, instalacións e obras.3) Certificado de montaxe, se é o caso, e do certificado de instalación debidamente dilixenciados polo organismo autorizado pola Comunidade Autónoma.4) Informe emitido por técnico competente no que quede acreditado: a. A relación de parcelas catastrais afectadas pola obra, indicando expresamente o número de Referencia Catastral das mesmas. b. Que a instalación foi executada de conformidade coa normativa aplicable, contando con toda a documentación precisa para a súa posta en funcionamento (Certificado de instalación, etc.). c. Que a instalación cumpre os mínimos sinalados no apartado 5. A respecto a superficie mínima de captación solar útil e de potencia instalada, tendo en conta que tomarase coma superficie construída a que figure na base de datos catastral. d. No suposto de instalacións para produción de calor, que os colectores dispoñen da correspondente homologación pola administración competente segundo o previsto no punto 5. B. e. Que as instalacións contan ca preceptiva licencia municipal de primeira ocupación ou presentación de comunicación previa ou declaración responsable, segundo proceda. f. Que a instalación non é obrigatoria coma consecuencia do cumprimento da normativa sinalada no punto 5. D. 6. As bonificacións de carácter rogado deberán ser solicitadas polo suxeito pasivo do imposto. Con carácter xeral, o efecto da concesión de exencións comezará a partir do exercicio seguinte á data da solicitude e non poderá ter carácter retroactivo. A presente modificación da ordenanza fiscal entrará en vigor ao día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa.” Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte á publicación do presente anuncio no Boletín Oficial da Provincia. En Ribeira, a 21 de decembro de 2022 O Alcalde-Presidente Manuel Ruiz Rivas